Rocco de Villiers: ‘Dís wat jy agter op ’n bakkie dra’ - Afrikaanse Musiek Nuus
Rocco de Villiers: ‘Dís wat jy agter op ’n bakkie dra’
14 Mei 2019 14 Mei 2019 Digitaal
Die bekroonde en uiters begaafde pianis, Rocco de Villiers, is terug met ’n splinternuwe musiekvideo, Wat om te dra agter op ’n bakkie.
LEES OOK: Blink klere en ’n pianis agter op ’n bakkie
Die video met die komiese titel, het twee doeleindes. “Dit is eintlik gebaseer op ’n ware gebeurtenis toe ek na ’n konsert, in my konsertklere, agter op ’n bakkie moes ry, omdat die motor waarin ek gereis het, gebreek het. Ek het ook onlangs twee films oor die lewe van twee van die mees ikoniese verhoogkunstenaars van die laaste eeu gesien. Behind the Candelabra, wat handel oor die lewe van die mees flambojante en suksesvolle pianis in wêreldgeskiedenis, Liberace en die tweede, Bohemian Rhapsody, wat handel oor die lewe van die musiekgenie Freddy Mercury. Die video is my tribuut aan hierdie ikone. Vandaar die kroon en pelsjas wat die twee kunstenaars in hulle konserte gebruik en bekend gemaak het,” vertel Rocco.
Die video is in Muldersdrift net buite Johannesburg geskiet. “Ek voel dit pas by die velskoen en kakie – en die landskap is eg Suid-Afrikaans. Die kostuums en die verwerking raak meer en meer ‘wow’ soos ek en die bakkie berg-op beweeg. Die morele waarde van die storie? Hoe meer jy jouself is, hoe makliker is dit om groot hoogtes te bereik,” voeg hy by.
Die enkelsnit en video, Wat om te dra agter op ’n bakkie, is van Rocco se nuutste album, kortbroek, langkouse, wat in 2018 vrygestel is. Die album is deur Murray Lubbe van The Hit Factory vervaardig. Dit is Rocco se veertiende instrumentale album en bou voort op die unieke klavierstyl, eiesoortige komposisies en verwerkings waarvoor hy bekendheid verwerf het.
VORIGE Elvis Blue en Theuns Jordaan snoer kragte vir ‘Jou Huis’!
André Schwartz stel nuwe musiekvideo bekend VOLGENDE
10 Januarie 2017 Digitaal
8 Februarie 2018 Digitaal
Brendan Peyper spog met ‘ander bates’